Tanaman lorong

Tanaman lorong (Inggeris: Alley cropping) adalah tanaman selingan yang menggunakan pokok atau pokok renek sebagai pagaran di lorong-lorong antara tanaman (biasanya tanaman semusim). Tujuan utama adalah untuk meningkatkan kesuburan tanah dan produktiviti tanaman serta sebagai tampan angin. Semasa musim menanam, pokok dikekalkan ketinggiannya pada aras pokok pagar.Wilson, G.F., Kang, B.T, & Mulongoy, K., 1986. Alley cropping: Trees as sources of green manure and mulc in the tropics. Biological Agriculture and Horticulture 3:251. Dedaun dan batang itu kemudiannya dikembalikan pada tanah sebagai baja hijau atau sungkup.

Di Australia, mereka menggunakan kaedah tanaman lorong antara petai belalang dengan jagung.K. W. Jeanesa, R. C. Gutteridgea1, and H. M. Sheltona. 1996. Competition Effects between Leucaena and Maize Grown Simultaneously in an Alley Cropping System in Sub-tropical Australia. Exp. Agri. 01-32.
Walau bagaimanapun, pokok menggunakan ruang yang banyak dan bersaing dengan tanaman utama untuk cahaya, air dan nutrien.Brewbaker, J.L, Macdicken, K. & Withington, D., 1985. Leucaena - Forage and Production. Nitrogen Fixing Tree Association, Hawaii.

Sejarah
Tanaman lorong pada asalnya dimajukan untuk kawasan beriklim tropika lembab sebagai penganti sistem tebas dan bakar tanah rang belukar.Wilson, G.F. & Kang, B.T., 1981. Developing stable and productive biological cropping systems for the humid tropics. In: Biological Husbandry - A scientific approach to organic farming. Edited by B.Stonehouse. Butterworths, London. Pokok dan pokok renek masih mempunyai fungsi yang sama iaitu mengitar semula nutrien, menekan rumpai, dan mengawal hakisan pada tanah cerun terutamanya di tanah rang belukar. Tambahan pula, hasil pokok seperti kayu api dan makanan ternakan dapat dihasilkan.

Ciri-ciri
Terdapat beberapa ciri yang perlu ada pada tanaman lorongCameron, D.M., Gutteridge, R.C. & Rance, S.J., 1991. Sustaining multiple production systems. 1. Forest and fodder trees in multiple use systems in the tropics. Tropical Grasslands 25:165. iaitu:
 Mudah ditanam menggunakan biji benih ataupun keratan batang
 Pertumbuhan yang cepat
 Boleh dicantas banyak kali
 Berakar dalam berbanding dengan tanaman utama
 Sisa-sisa cantasan boleh dijadikan sebagai kayu api, baja hijau dan sungkup
 Boleh bertahan dengan tekanan persekitaran seperti kemarau, banjir, suhu melampau dan sebagainya
 Tinggi nisbah daun:batang
 Berdaun kecil
 Daun tidak luruh sepenuhnya pada musim kering
 Bebas daripada perosak dan penyakit

Kesan
Tanaman lorong bergantung kepada kitaran nutrien melalui penguraian dedaun daripada pokok-pokok jenis berakar dalam dan jenis pengikat nitrogen. Manakala tanaman utama mendapat manfaat dengan:
 Kepekatan nutrien tanah diekstrak keluar dari horizon tanah dalam dan dikembalikan pada permukaan tanah.
 Mengikat nitrogen atmosfera dan menyumbang nitrogen ini kepada tanah melalui luruhan daun dan buah, ataupun nodul akar.

Lalu, pokok dari keluarga kekacang paling banyak digunakan seperti Acacia albida, A. senegal, A. nilotica, Albizia lebbeck, Cajanus, Calliandra calothyrsus, Erythrina, Gliricidia sepium, Leucaena leucocephala, dan Sesbania spp..

Rujukan

Lorong
Kategori:Pengurusan tanah